A Bizottság határozata
(2002. március 25.)
az egyes vezetőiengedély-kategóriák egyenértékűségéről szóló 2000/275/EK tanácsi határozat helyesbítéséről
(az értesítés a C(2002) 1175 számú dokumentummal történt)
(EGT vonatkozású szöveg)
(2002/256/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2000/56/EK bizottsági irányelvvel [1] módosított, a vezetői engedélyekről szóló, 1991. július 29-i 91/439/EGK tanácsi irányelvre [2] és különösen annak 1. cikke 2 bekezdésére és 10. cikke első bekezdésére,
mivel:
A 2000/275/EK bizottsági határozat [3] melléklete hibás. A határozatot ezért módosítani kell,
ELFOGADTA EZT A HATÁROZATOT:
1 cikk
A 2000/275/EK bizottsági határozat melléklete a zárójelben jelzett oldalakon a következőképpen módosul:
1. az 1. belgiumi minta leírásában (3. o.) az "általában" szót el kell hagyni;
2. a 2. németországi minta egyenértékűségi táblázatában (8. o.) a "Megfelelő kategóriák" oszlop harmadik sorában a "maximum 25 ülés" szavak helyébe a "legfeljebb 25 ülés" kifejezés lép;
3. az 1. görögországi minta egyenértékűségi táblázatában (14. o.) a "Megfelelő kategóriák" oszlop harmadik sorában a "B*" helyébe a "B - hivatásos használatra" kifejezés lép;
4. az 1. spanyolországi minta egyenértékűségi táblázatában (15. o.) a "Megfelelő kategóriák" oszlop hatodik és hetedik sorában a "C1", valamint a "C1E" megjelölés helyébe a "C1 (lásd: 1)", valamint a "C1E (lásd: 1)" megjelölés lép; nyolcadik sorában pedig a "C, CE (lásd: 1)" helyébe a "C, CE (lásd: 2)" lép;
5. az 1. spanyolországi minta
"Kiegészítő információk"
része (15. o.) helyébe a következő szöveg lép:
"Kiegészítő információk:
1. ha az engedély 6. oldalán nem tüntettek fel olyan korlátozást, amely szerint a megengedett legnagyobb tömeg 7500 kg, a C1 kategória C kategóriájú járművek vezetésére is feljogosít. Ha nincs ilyen korlátozás és a vezetői engedély tulajdonosa jogosult C1E vagy C2E kategóriájú járművek vezetésére, akkor e kategóriák tartalmazzák a CE kategóriájú járművek vezetésére vonatkozó engedélyt is;
2. a C2 kategóriát feltüntető engedély tulajdonosa DE kategóriájú járművek vezetésére is jogosult, ha D kategóriára szóló engedéllyel is rendelkezik.";
6. csak a franciaországi mintát érinti;
7. A 3. ausztriai minta egyenértékűségi táblázatában (29. o.) a "Megfelelő kategóriák" oszlop ötödik sorában a "(lásd: 1)" kifejezése helyébe a "(lásd: 2)" kifejezés kerül;
8. A 4. ausztriai minta egyenértékűségi táblázatában (30. o.) a "Megfelelő kategóriák" oszlop második sorában az "A1, B" megjelölések helyébe a "B" megjelölés lép;
9. a "Norvégiában kiadott minták" elnevezésű szakasz (47-50. o.) helyébe az e határozat melléklete lép;
10. a "Kiegészítő információk" az "1" számmal egészül ki az alábbi minták esetében:
1. Franciaország (HL L 91., 2000.4.12., 16. o.); 2. Franciaország (17. o.); 4. Franciaország (18. o.); 5. Franciaország (19. o.); 1. Portugália (31. o.); 2. Svédország (37. o.); 3. Egyesült Királyság (39. o.); 1. Izland (44. o.); 2. Izland 44. o.); 3. Izland (45. o.); 4. Izland (45. o.); 2. Liechtenstein (47. o.).
2 cikk
Ennek a határozatnak a tagállamok a címzettjei.
Kelt Brüsszelben, 2002. március 25-én.